
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 733 

23Αυγούστου 1996 



ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποδοχών στελεχών παιδικών εξοχών 

Δήμου Αθηναίων. 1 

Τροποποίηση της 2038201 /4300/0022/16.6.1994 από¬ 
φασης σχετικά με καθορισμό αποζημίωσης μελών 
της Επιτροπής για τη μελέτη του Στρατηγικού Πλά¬ 
νου του Υπ. Οικονομικών, της υποεπιτροπής για τη 
μελέτη του Ολοκληρωμένου Πληροφορικού Συ¬ 
στήματος φορολογίας και της Επιτροπής και υπο¬ 
επιτροπής ανάπτυξης και υλοποίησης του Ολο¬ 
κληρωμένου Πληροφορικού Συστήματος Φορολο¬ 
γίας. 2 

Κατάρτιση και ψήφιση του Οργανισμού Εσωτερικής 
Υπηρεσίας του Συμβουλίου Περιοχής της 1ης Ε¬ 
δαφικής Περιφέρειας Ν. Βοιωτίας. 3 

Σύσταση στο Δήμο Λεχαινών Ν. Ηλείας Νομικού Προ¬ 
σώπου με την επωνυμία Πνευματικό & Πολιτιστικό 

Κέντρο Δήμου Λεχαινών. 4 

Παραχώρηση κοινόχρηστης έκτασης στο Δήμο Άρ¬ 
γους Ορεστικού Ν. Καστοριάς για την δημιουργία 

σφαγείου. ® 

Διαπίστωση αριθμού προσωρινών θέσεων συσταθει- 

σών στο Ν. Ροδόπης. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΚΟΥΣΚΟΥΒΑΤΑ ΜΑΡΙΑ ΤΟΥ 
ΒΑΪΟΥ. 7 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 2041071/6613/0022 (1) 

Καθορισμός αποδοχών στελεχών παιδικών εξοχών Δή¬ 
μου Αθηναίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19 παρ. 2 του Ν. 1876/90 «Ελεύθερες 
συλλογικές διαπραγματεύσεις και άλλες διατάξεις». 

β) Του άρθρου 29 Α του Ν. 1558/85, που προστέθηκε με 
το άρθρο 27 του Ν. 2081/92. 

2. Την 1063/96 πράξη του Δημοτικού Συμβουλίου Αθη¬ 
ναίων, για το ύψος των αποδοχών των στελεχών των παι¬ 
δικών εξοχών του Δήμου στον Άγιο Ανδρέα. 

3. Την ύπαρξη αδυναμίας υπογραφής σύμβασης, λόγω 


έλλειψης συνδικαλιστικής οργάνωσης των εργαζομένων 
στις παιδικές εξοχές του Δήμου Αθηναίων. 

4. Το γεγονός ότι, από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του Δήμου Αθηναίων, ύψους 25.000.000 δρχ. περίπου, 
για το έτος 1996, για την οποία έχει προβλεφθεί πίστωση 
στον Κ.Α. 359 (ΠΚ112.1) του Δήμου. 

5. Την ςριθμ. 12/6.3.1996 (ΦΕΚ137/Β/6.3.1996) απόφα¬ 
ση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «Καθορισμός 
αρμοδιοτήτων του Υφυπουργού Εσωτερικών Δημόσιας 
Διοίκησης και Αποκέντρωσης Λάμπρου Παπαδήμα», α¬ 
ποφασίζουμε: 

Καθορίζουμε τις αποδοχές των στελεχών των παιδικών 
εξοχών του Δήμου Αθηναίων στον Αγ. Ανδρέα Αττικής για 
το έτος 1996 ως ακολούθως: 
α. Αρχηγός: 68.000 δρχ. 

β. Βοηθός αρχηγού: 52.000 δρχ. 

γ. Υπαρχηγός: 42.000 δρχ. 

δ. Κοινοτάρχης: 35.000 δρχ. 

ε. Ομαδάρχισσα: -23.000 δρχ. 

στ. Γυμναστής: 40.000 δρχ. 

Οι αποδοχές αυτές καταβάλονται για κάθε κατασκηνω- 
τική περίοδο που θα διαρκεί περίπου 15 ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 1996 
οι ΥΠΟΥΡΓΟΙ 

ΥΦΥΠΟΥΡΓΟΣ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΠΑΠΑΔΗΜΑΣ ΑΛ. ΠΑΠΑΔΟΠΟΥΛΟΣ 



Τ ροποποίηση της 2038201 /4300/0022/16.6.1994 απόφα¬ 
σης σχετικά με καθορισμό αποζημίωσης μελών της Ε¬ 
πιτροπής για τη μελέτη του Στρατηγικού Πλάνου του 
Υπ. Οικονομικών, της υποεπιτροπής για τη μελέτη του 
Ολοκληρωμένου Πληροφορικού Συστήματος Φορο¬ 
λογίας και της Επιτροπής και υποεπιτροπής ανάπτυ¬ 
ξης και υλοποίησης του Ολοκληρωμένου Πληροφορι¬ 
κού Συστήματος Φορολογίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 34του Ν. 1914/90 (ΦΕΚ 178 
Α'), του άρθρου 105 παρ. 5 του Ν. 1892/90 (ΦΕΚ 101 Α') 
και του άρθρου 13 του Ν. 2346/95 (ΦΕΚ 220 Α'). 

2. Τις διατάξεις του άρθρου 40 του Ν. 849/78 (ΦΕΚ 232 
Α'), όπως συμπληρώθηκε με το άρθρο 8 του Ν. 2129/93 
(ΦΕΚ 57 Λ"). 

3. Τις αριθμ. 1074823/548/0006Α/1.6.1993, 1089153/ 
683 /0006Α/ 1.7.93, 1091994/708/0006Α/7.7.1993 και 
1052010/436/0006Α/9.5.1994 αποφάσεις των Γενικών 
Γ ραμματέων του Υπ. Οικονομικών. 

4. Την αριθμ. 2038201/4300/0022/16.6.1994 απόφαση 
του Υπουργού Οικονομικών, όπως τροποποιήθηκε με την 
αριθ. 2074449/7693/0022/21.11.1994 όμοια, με την οποία 
καθορίστηκε η αποζημίωση των συμμετεχόντων στις εν 
θέματι Επιτροπές και υποεπιτροπές. 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού οικον. έτους 1996 ύψους 26.400.000 δρχ. 
για την οποία υπάρχει εγγεγραμμένη πίστωση στον Ειδι¬ 
κό Φορέα 23-150 και ΚΑΕ 0515, αποφασίζουμε: 

1. Παρατείνουμε την ισχύ της αριθ. 2038201/4300/ 
0022/16.6.1994 απόφασης, όπως τροποποιήθηκε με την 
αριθμ. 2074449/7693/0022/21.11.1994 όμοια, για τα έτη 
1995 και 1996. 

2. Κατά τα λοιπά, η παραπάνω τροποποιούμενη απόφα¬ 
ση, όπως ισχύει σήμερα μένει ως έχει. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 24 Ιουλίου 1996 
Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 8287 (3) 

Κατάρτιση και ψήφιση του Οργανισμού Εσωτερικής Υπη¬ 
ρεσίας του Συμβουλίου Περιοχής της 1ης Εδαφικής 
Περιφέρειας Ν. Βοιωτίας. 

Ο ΑΝΑΠΛΗΡΩΤΗΣ ΠΕΡ/ΚΟΥΔ/ΝΤΗ Ν. ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 48 του Ν. 2218/94. 

2. Τις διατάξεις του άρθρου 34 του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

3. Την 31943/16/12.7.1995 εγκύκλιο του ΥΠ. ΕΣ - ΑΛΑ. 
που αφορά ψήφιση Ο.Ε.Υ. Συμβουλίων Περιοχής. 

4. Τις διατάξεις του άρθρου 12 του Ν. 1188/81 όπως α- 
ντικαταστάθηκε με τις όμοιες της παρ. δ του άρθρου 8 του 
Ν. 2307/1995. 

5. Την 7/1996 απόφαση του Διοικητικού Συμβουλίου του 
Συμβουλίου Περιοχής 1ης Εδαφικής Περιφέρειας Νομού 
Βοιωτίας περί καταρτίσεως και ψηφίσεωςτου Ο.Ε.Υ. αυτού. 

6. Την 11/1996 σύμφωνη γνωμοδότηση του άρθρου 37 
του Ν. 2190/94 Υπηρεσιακού Συμβουλίου Ο.Τ.Α. Ν. Βοιω¬ 
τίας, αποφασίζουμε: 

Εγκρίνουμε την 7/1996 απόφαση του Διοικητικού Συμ¬ 
βουλίου του Συμβουλίου Περιοχής της 1ης Εδαφικής Πε¬ 
ριφέρειας Ν. Βοιωτίας με την οποία καταρτίζεται ψηφίζε¬ 
ται ο οργανισμός εσωτερικής υπηρεσίας αυτού όπως πα¬ 
ρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΣΥΜΒΟΥΛΙΟΥ ΠΕΡΙΟΧΗΣ 
ΤΗΣ 1ΗΣ ΕΔΑΦΙΚΗΣ ΠΕΡΙΦΕΡΕΙΑΣ ΝΟΜΟΥ ΒΟΙΩΤΙΑΣ 

(ΔΗΜΟΣ ΛΕΒΑΔΕΩΝ - ΚΟΙΝΟΤΗΤΕΣ ΑΓ. ΑΝΝΑΣ 
(ΚΟΥΚΟΥΡΩΝ) ΑΓ. ΤΡΙΑΔΟΣ- ΑΓ. ΓΕΩΡΓΙΟΥ 
ΛΑΦΥΣΤΙΟΥ- ΡΩΜΑΙΪΚΟΥ- ΠΡΟΣΗΛΙΟΥ - ΚΟΡΩΝΕΙΑΣ 
ΑΛΑΛΚΟΜΕΝΩΝ) 

1. ΤΜΗΜΑ ΔΙΟΙΚΗΤΙΚΟΥ ΟΙΚΟΝΟΜΙΚΟΥ ΚΑΙ ΠΑΡΟ¬ 
ΧΗΣ ΥΠΗΡΕΣΙΩΝ ΠΡΟΣ ΤΟΥΣ ΠΟΛΙΤΕΣ 
Στην αρμοδιότητα του Τμήματος ανήκουν τα αφορώντα 
στο προσωπικό, στη Γραμματειακή υποστήριξη του Συμ¬ 
βουλίου Περιοχής και στα οικονομικά του Σ.Π. καθώς και 


κάθε δραστηριότητας (παροχή υπηρεσίας) και μέσω ανά¬ 
θεσης αρμοδιοτήτων από τους ΟΤΑ μέλη, που αποβλέπει 
στην αναβάθμιση της ποιότητας ζωής των κατοίκων. 

Τ ο τμήμα έχει ως γενικά αντικείμενα: 

1. Τη διοικητική μέριμνα του Σ.Π. 

2. Τη διοικηπκή και οικονομική υποστήριξη των Ν.Π.Δ.Δ. 
του Σ.Π. 

3. Την τήρηρη διαδικασιών και αρχείου που έχουν σχέ¬ 
ση με τα θέματα προσωπικού του Σ.Π. 

4. Τον έλεγχο και την τήρηση των διαδικασιών οικονομι¬ 
κού προγραμματισμού και ελέγχου του Σ.Π. 

5. Τον έλεγχο και την τήρηση των διαδικασιών βεβαίω¬ 
σης των κάθε φύσεως εσόδων του Σ.Π. 

6. Την τήρηση διαδικασιών ελέγχου των δαπανών του 
Σ.Π. 

7. Τη διαχειριστική παρακολούθηση της περιουσίας του 
Σ.Π. 

8. Τον έλεγχο και την τήρηση των διαδικασιών εισπρά¬ 
ξεων - πληρωμών. 

9. Τον έλεγχο και την τήρηση των διαδικασιών λογιστι¬ 
κής απεικόνισης των οικονομικών πράξεων του Σ. Π. 

Το αντικείμενο του τμήματος υλοποιείται με την δρα- 
στηριοποίηση των παραπάνω ενοτήτων: 

1.1. Γ ραφείο Διοικητικών Υπηρεσιών 

Οι αρμοδιότητες του Γ ραφείου συνοψίζονται ως εξής: 

1.1.1. Διοικητική Υποστήριξη 

1. Εκτέλεση λειτουργιών διοικητικής υποστήριξης (τή¬ 
ρηση αρχείων, γραμματειακή υποστήριξη πρακτικά, ενη¬ 
μέρωση προέδρου και Δ.Σ. κ.λπ.) που είναι αναγκαίες για 
τη λειτουργία του Σ.Π. Συνεργασία με τον Πρόεδρο, το 
Δ.Σ. και τα υπόλοιπα γραφεία και τμήματα για θέματα οι¬ 
κονομικής διαχείρισης του Σ.Π. 

2. Τήρηση των διαδικασιών πρωτοκόλλησης των κάθε 
είδους εισερχομένων στο Σ.Π. εγγράφων. Διανομή των 
εγγράφων στις επιμέρους υπηρεσίες του Σ.Π. 

3. Τήρηση των διαδικασιών πρωτοκόλλησης των κάθε 
είδους εξερχομένων από το Σ.Π. εγγράφων. Διεκπεραίω¬ 
ση / αποστολή των εγγράφων αυτών στους αποδέκτες. 

4. Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. 

5. Παροχή κάθε είδους γραμματειακής υποστήριξης 
προς τις διάφορες μονάδες του Τ μήματος Οικονομικών 
και Διοικητικών Υπηρεσιών. 

6. Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Σ.Π (τηλεφωνικό κέντρο, τέλεξ, φάξ, ασφάλεια κτι¬ 
ρίων, καθαριότητα κτιρίων, γραφείων, φωτοαντιγραφή- 
σεις, εξωτερικές και εσωτερικές εργασίες διακίνησης εγ¬ 
γράφων κ.λ.π.). Για τον σκοπό αυτό αξιοποιούνται κλητή¬ 
ρες, τηλεφωνητές, φύλακες, καθαρίστριες, κ.λ.π. 

7. Λειτουργία αποθήκης υλικών γραφείου. 

1.1.2. Διοικητική υποστήριξη των Νομικών Προσώπων 
Δημοσίου Δικαίου του Σ.Π. 

Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
ενημέρωση Προέδρου, Δ.Σ. κ.λ.π.) που είναι αναγκαίες 
για τη λειτουργία των Ν.Π.Δ.Δ. του Σ.Π. Συνεργασία με τις 
διοικητικές και τις υπηρεσίες των Ν.Π.Δ.Δ και το γραφείο 
Οικονομικών Υπηρεσιών για θέματα οικονομικής διαχείρι¬ 
σης των Ν.Π.Δ.Δ. 

1.2. Γ ραφείο οικονομικών Υπηρεσιών 

Οι αρμοδιότητες Προγραμματισμός συνοψίζονται ως ε¬ 
ξής: 

1.2.1 Οικονομικός Προγραμματισμός και Πληροφόρη¬ 
ση- 

1. Συγκέντρωση στοιχείων, διερεύνηση αναγκών και κα¬ 
τάρτιση προϋπολογισμών δαπανών λειτουργίας των υπη¬ 
ρεσιών του Σ.Π. και των ανπ'στοιχων προϋπολογισμών ε¬ 
σόδων του Σ.Π. 

2. Συγκέντρωση στοιχείων για την κατάρτιση του ετησί¬ 
ου και μεσοπρόθεσμου προϋπολογισμού δράσης και 

χρηματοδότησης του Σ.Π. κατ’ αντιστοιχία προς τα ετή¬ 
σια ή μεσοπρόθεσμα προγράμματα δράσης του Σ.Π. Συ¬ 
ντονισμός της διαδικασίας κατάρτισης των προϋπολογι¬ 
σμών και της εκτέλεσης τους. 

3. Τήρηση των διαδικασιών και αρχείων και παρακολού¬ 
θηση της εξέλιξης των προηγουμένων προϋπολογισμών. 
Εξαγωγή των αποκλίσεων μεταξύ προϋπολογισθέντων 
και απολογιστικών μεγεθών. Ερμηνεία των αποκλίσεων 
και εισήγηση διορθωτικών ενεργειών. Σύνταξη των ετή¬ 
σιων οικονομικών απολογισμών του Σ.Π. σε συνεργασία 
με την ταμειακή υπηρεσία. 

4. Συνεργασία με τις άλλες ενότητες για τη τήρηση δια¬ 
δικασιών αμφίδρομης ενημέρωσης και ροής των οικονο¬ 
μικών πληροφοριών που σχετίζονται με την εκτέλεση του 
προϋπολογισμού και τις αναθεωρήσεις του. 

5. Διαμόρφωση και παρακολούθηση των ταμειακών 
προγραμμάτων του Σ.Π. με τη συνεχή παρακολούθηση 
των υποχρεώσεων και των αναμενομένων εισπράξεων. 

6. Σύνταξη και υποβολή στα πολιτικά όργανα περιοδι¬ 
κών οικονομικών απολογιστικών στοιχείων. 

1.2.2. Έλεγχος Εσόδων - Διαχείριση Περιουσίας Σ.Π. 

1. Συγκέντρωση στοιχείων για την εξακρίβωση των υπο- 
χρέων και του ύψους των χρηματικών υποχρεώσεων προς 
το Σ.Π. των φυσικών προσώπων ή των κάθε είδους επιχει¬ 
ρήσεων της περιοχής, για φόρους, εισφορές, τέλη, δικαιώ¬ 
ματα, που περιοδικά πρέπει να καταβάλλονται στο Σ.Π. με 
βάση τις ισχύουσες κάθε φορά διατάξεις της νομοθεσίας. 

2. Έλεγχος της ακρίβειας των μεγεθών με βάση τα ο¬ 
ποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κ.λ.π. 

3. Δημιουργία και τήρηση αρχείων υποχρέων για την κα¬ 
ταβολή των επιμέρους ποσών που αποτελούν τακτικά έ¬ 
σοδα του Σ.Π. 

4. Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

5. Κατάρτιση βεβαιωτικών καταλόγων υποχρέων και ανπ- 
στοίχων οφειλομένων ποσών και μεριμνά για τη τήρηση των 
διαδικασιών που ισχύουν για τις προσφυγές των υποχρέων 
όταν αμφισβητούν το ύψος των οφειλομένων ποσών. 

6. Μέριμνα για την ενημέρωση των υποχρέων για την 
καταβολή των προηγουμένων οφειλομένων ποσών και 
μεριμνά για την τήρηση την διαδικασιών που ισχύουν για 
τις προσφυγές των υποχρέων όταν αμφισβητούν το ύψος 
των οφειλομένων ποσών. 

7. Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντιστοίχων εισπράξεων. 

8. Τήρηση των αντιστοίχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

9. Τήρηση αρχείου της ακίνητης περιουσίας του Σ.Π. 

10. Μέριμνα για την αξιοποίηση / εκμετάλευση της ακί¬ 
νητης περιουσίας του Σ.Π (μισθώσεις, κατάρτιση σχετι¬ 
κών συμβάσεων κ.λ.π) 

11. Τήρηση αρχείου κληροδοτημάτων προς το Σ.Π. και 
μέριμνα για την αξιοποίησή τους. 

12. Τήρηση των διαδικασιών που σχετίζονται με τις δω¬ 
ρεές προς το Σ.Π. 

1.2.3. Έλεγχος δαπανών 

1. Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Σ.Π. στος αντίστοιχους δικαιούχους. 

2. Έλεγχος τωνπροηγουμένωνπαραστατικών, έλεγχος 

της επάρκειας της αντίστοιχης πίστωσης του Προϋπολο¬ 
γισμού του Σ.Π. και έκδοση χρηματικών ενταλμάτων πλη¬ 
ρωμής· , Τ , , 

Αποστολή των ενταλμάτων στο Ταμείο για τη διενεργεια 

πληρωμών. 

3. Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης. 

4. Τήρηση αρχείων κάθε είδους παραστατικών και αντί¬ 


στοιχων δικαιολογητικών που χρησιμοποιούνται για την ε- 
νημέρωση του λογιστικού συστήματος του Σ.Π. Παροχή 
κάθε είδους στοιχείων που ζητούνται από Δημόσιες / Ε¬ 
λεγκτικές υπηρεσίες, σύμφωνα με τις διατάξεις που ισχύ¬ 
ουν εκάστοτε. 

1.2.4. Θέματα προσωπικού - μισθοδοσίας 

1. Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας του Σ.Π. 

2. Διαχείριση των διαδικασιών που αφορούν την πρό¬ 
σληψη ,απόλυση, προαγωγή παραίτηση, τοποθέτηση, με¬ 
τακίνηση, απόσπαση,μετάταξη κ.λ.π. προσωπικού του 
Σ.Π. με οποιαδήποτε σχέση εργασίας, σύμφωνα με τις ε¬ 
κάστοτε ισχύουσες διατάξεις. 

3. Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου του Σ.Π. με οποιαδήποτε σχέση εργασίας, σύμφω¬ 
να με τις εκάστοτε ισχύουσες διατάξεις. 

4. Τήρηση των μητρώων και φακέλλων του προσωπικού 
του Σ.Π. με οποιαδήποτε σχέση εργασίας, με την συγκέ¬ 
ντρωση και καταγραφή των κάθε είδους μεταβολών της 
οικογενειακής, υπηρεσιακής και ατομικής κατάστασης 
(προσόντα, οικογενειακή κατάσταση, υπηρεσιακή εξέλι¬ 
ξη, απόδοση, αμοιβές, ποινές, άδειες, απουσίες κ.λ.π.) 

5. Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσεως αμοιβών και παροχών προς το προ¬ 
σωπικό οποιοσδήποτε εργασιακής σχέσης του Σ.Π. 

6. Παροχή κάθε είδους πληροφοριών, προφορικώνή γρα¬ 
πτών (πιστοποιητικά, βεβαιώσεις κ.λ.π.) προς το προσωπι¬ 
κό του Σ.Π. που αφορούν την υπηρεσιακή του κατάσταση. 

7. Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Σ. Π. με οποιαδήποτε 
σχέση εργασίας, που αντιστοιχούν και έχουν επίδραση 
στην καταβολή των αμοιβών τους. 

8. Μέριμνα για την ενημέρωση των μηχανογραφικών αρ- 
χείωντου προσωπικού με τα προηγούμενα στοιχεία και την 
εξαγωγή των περιοδικών μισθολογικών καταστάσεων πλη¬ 
ρωμής κάθε είδους αμοιβής προς το προσωπικό του Σ.Π. 

9. Έλεγχος των προηγουμένων καταστάσεων και έγκαι¬ 
ρη διαβίβαση ενός αντιγράφου στο Ταμείο γιαπληρωμές. 

10. Τήρηση αρχείου καταβληθέντων αμοιβών στο προ¬ 
σωπικό του Σ.Π. και έκδοση των αντιστοίχων βεβαιώσεων 
αποδοχών. 

1.2.5 Εισπράξεις- Πληρωμές - Ταμείο 

1. Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπροσθέτων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
εταιρειών κ.λ.π.) 

2. Καταγραφή των διενεργού μενών πληρωμών σύμφωνα 
με τις ισχύουσες διατάξεις και σχετική ενημέρωση του Σ.Π. 

3. Διενέργεια εισπράξεων αντίστοιχων οφειλών προς το 
Σ.Π. για οποιαδήποτε αιτία στα γραφεία του Σ.Π. Έκδοση 
αντίστοιχων γραμματίων εισπράξεως και σχετική ενημέ¬ 
ρωση του περιοδικού αρχείου οφειλετών κατά οφειλέτη. 
Τήρηση των διαδικασιών παρακολούθησηςελέγχου των 
Εισπρακτόρωντου. 

4. Καταγραφή των διενεργούμενων εισπράξεων σύμφωνα 
μεπς ισχύουσες διατάξειςκαι σχετική ενημέρωση του Σ.Π. 

5. Παρακολούθηση της πραγματοποίησης των υποχρε¬ 
ώσεων των οφειλετών προς το Σ.Π. και ενημέρωση του 
Λογιστηρίου για τις καθυστερούμενες οφειλές. 

6. Μέριμνα για τη απόδοση των κάθε φύσεως κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

7. Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

8. Παραλαβή των βεβαιωτικών καταλόγων των υποχρε¬ 
ών και των αντίστοιχων οφειλομένων στο Σ.Π. ποσών κα¬ 
τά κατηγορία προσόδου από τον Τομέα Ελέγχου Εσόδων. 
Έκδοση και μέριμνα για την κοινοποίηση ατομικών ή ειδι¬ 
κών προσκλήσεων προς τους οφειλέτες του Σ.Π. 

9. Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

10. Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Σ.Π. που αφο¬ 
ρούν τα εισπρακτέα και τα πραγματοποιηθέντα έσοδα 
του Σ.Π. σύμφωνα με τις ισχύουσες διατάξεις. 

11. Κατάρτιση των περιοδικών καταστάσεων εισπρα¬ 
κτέων εσόδων. 

12. Τήρηση φυσικού ταμείου στα γραφεία του Σ.Π. Διε¬ 
νέργεια χρηματικών δοσοληψιών με τις Τράπεζες. 

13. Τήρηση αρχείων κάθε είδους παραστατικών και α¬ 
ντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Σ.Π. Πα¬ 
ροχή κάθε είδους στοιχείων που ζητούνται από Δημόσιες 
Ελεγκτικές υπηρεσίες σύμφωνα με τις διατάξεις που ι¬ 
σχύουν εκάστοτε. 

1.2.6. Οικονομική διαχείριση των Νομικών Προσώπων 
Δημοσίου Δικαίου του Σ.Π. 

Εκτέλεση των λειτουργιών οικονομικής διαχείρισης 
(προϋπολογισμοί, απολογισμοί, λογιστική εσόδων - εξό¬ 
δων, ταμείο) που είναι αναγκαίες για τη λειτουργία των 
ΝΠΔΔ του Σ.Π. Συνεργασία με τις διοικήσεις και τις υπη¬ 
ρεσίες υποστήριξης των Ν.Π.Δ.Δ. 

2. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστι¬ 
κή ανάπτυξη της περιοχής καθώς και η μελέτη, εκτέλεση 
και συντήρηση έργων τοπικού επιπέδου. 

Ειδικότερα στις αρμοδιότητες του ανήκουν: 
α. Η συγκέντρωση επεξεργασία καιτήρηση στατιστικών 
στοιχείων για την οικονομική, κοινωνική και πολιτιστική 
κατάσταση στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

γ. Η διατύπωση προτάσεων για την κατάρτιση των με- 
σοχρόνιων νομαρχιακών αναπτυξιακών προγραμμάτων. 

δ. Η κατάρτιση των μεσοχρόνιων και ετησίων τοπικών α¬ 
ναπτυξιακών προγραμμάτων της περιοχής. 

ε. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

στ. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

ζ. Η υλοποίηση του πολεοδομικού σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε) 
ή των Ειδικών Χωροταξικών Μελετών και τήρηση των δε¬ 
δομένων του Κτηματολογίου της Περιοχής τους, όπως 
αυτά προκύπουν από το συνολικό σχεδίασμά και την ολο¬ 
κληρωμένη διαχείρηση του Εθνικού Κτηματολογίου. 

η. Η μέριμνα για την εκτέλεση και λειτουργία διακοινο- 
τικών και διαδημοτικών έργων τεχνικής υποδομής και κοι¬ 
νωνικού εξοπλισμού. 

θ. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

ι. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Σ.Π. 

Το αντικείμενο του τμήματος υλοποιείται με την δρα- 
στηριοποίηση των παραπάνω διοικητικών ενοτήτων. 

2.1. Γ ραφείο Υποστήριξης του Τμήματος 

2.1.1. Διοικητική Υποστήριξη - Τεκμηρίωση Τεχνικών και 
Οικονομικών Στοιχείων 

1. Συγκέντρωση υλικού και τήρηση τεχνικού φυσικού 


αρχείου (π.χ. σεφακέλλους) έργωντου Τμήματος σε τρία 
επίπεδα: 

*Προγραμματιζόμενα έργα 
*Υπό εκτέλεση έργα 
*Αποπερατωθέντα 

Στο αρχείο περιλαμβάνονται κάθε φύσεως έγγραφα, έ¬ 
ντυπα, αλληλογραφία, παραστασικά, μελέτες, σχέδια 
κ.λπ. που προγραμματίζει, εκτελεί ή έχει αποπερατωθεί 
το Τμήμα. 

2. Τήρηση τεχνικής βιβλιοθήκης και αρχείου τεχνικής 
νομοθεσία. Η τεχνική βιβλιοθήκη περιλαμβάνει τα φυλλά¬ 
δια των τεχνικών χαρακτηριστικών και συντήρησης όλων 
των μηχανημάτων / οχημάτων του Σ. Π. 

3. Τήρηση τεχνικού πληροφοριακού αρχείου έργωντου 
Τμήματος. Στο αρχείο περιλαμβάνονται κάθε είδους πο¬ 
σοτικά και τεχνικά χαρακτηριστικά (π.χ. στοιχεία ταυτό¬ 
τητας έργου, στοιχεία μελετητών/ αναδοχών, βασικά με¬ 
γέθη του έργου, στοιχεία μελετητών / αναδοχών, βασικά 
μεγέθη του έργου, χρονοδιαγράμματα, φάσεις/στάδια ε¬ 
κτέλεσης, αναλώσεις υλικών, αναλώσεις μηχανικού εξο¬ 
πλισμού, αναλώσεις ανθρώπινου δυναμικού κ.λ.π.) με τα 
αντίστοιχα παραστατικά / έντυπα (π.χ. Δελτία Προόδου 
εργασιών, πιστοποιήσεις, πληρωμές εργολάβων, δελτία 
εργασίας προσωπικού, δελτία αγοράς υλικών κ.λ.π.) 

4. Τήρηση κοστολογικού αρχείου έργων του Τμήμα¬ 
τος.Στο αρχείο τηρούνται κάθε είδους δαπάνες και ανα¬ 
λώσεις που αντιστοιχούν στην εκτέλεση καθ’ ενός από τα 
έργα του Τ μήματος. Συνεργασία με τις Οικονομικές Υπη¬ 
ρεσίες. 

5. Τήρηση αρχείου προγραμμάτων του Τμήματος. 

6. Τήρηση αρχείου διατιθεμένων μέσων και ανθρώπινου 
δυναμικού του Τμήματος και κατανομής στις επί μέρους 
δραστηριότητες και έργα του Τμήματος. 

7. Παροχή πληροφοριών προς τις υπόλοιπες υπηρεσίες 
του Σ. Π. κατά περίπτωση (μετά από σχεπκή ζήτηση) είτε με 
συστηματικό τρόπο, (π.χ. με περιοδικές απολογιστικές κα¬ 
ταστάσεις) για "πην πορεία εξέλιξης των έργων του Τ μήμα¬ 
τος από χρονικής, οικονομικής και κοστολογικής άποψης. 

8. Εξαγωγή περιοδικών στατιστικών καταστάσεων που 
αφορούν την εκτέλεση των έργων καθώς και την αξιοποί¬ 
ηση των διατιθέμενων τεχνικών μέσων και του τεχνικού 
προσωπικού. 

9. Παροχή γραμματειακών υπηρεσιών στο Τμήμα: Πρω¬ 
τοκόλληση / Διεκπεραίωση εισερχομένων / εξερχομένων 
εγγράφων, τήρηση αρχείων εγγράφων, δακτυλογράφη¬ 
ση και αναπαραγωγή σχεδίων, παροχή γενικών πληροφο¬ 
ριών προς τους πολίτες κ.λπ. 

10. Χειρισμός του μηχανογραφημένου εξοπλισμού που 
είναι αναγκαίος για την αποδοτική εκτέλεση των δραστη- 
τιοτήτων του Τμή ματος. 

11. Εκτέλεση κάθε φύσης σχεδιαστικών εργασιών για 
τις ανάγκες του Τ μήματος. 

2.1.2 Προμήθειες 
Οι προμήθειες αφορούν: 

α) Κάθε φύσης υλικά που απαιτούνται για την εκτέλεση 
τεχνικών έργων, επισκευών ή συντηρήσεων σύμφωνα με 
το αντικείμενο των υπηρεσιών του Σ.Π. (υλικά ενσωματω¬ 
μένα στα έργα, ανταλλακτικά, λιπανπκά, καύσιμα κ.λπ.). 

β) Μηχανήματα, κινητά μηχανήματα, τεχνικά συγκροτή¬ 
ματα, εργαλεία, έπιπλα, μηχανές γραφείου κ.λπ. πάγια 
στοιχεία. 

γ) Υπηρεσίες που παρέχονται από τρίτους (μισθώσεις 
μεταφορικών μέσων και μηχανημάτων, ασφαλίσεις κ.λπ). 
δ) Αναλώσιμα είδη γραφείου (γραφική ύλη έπιπλα κ.λπ.) 

Οι σχετικές αρμοδιότητες περιλαμβάνουν: 

1. Ετοιμασία των Ετησίων Προμηθειών σε συνεργασία 
με τις λοιπές υπηρεσίες του Σ.Π. 

2. Συγκέντρωση των αιτήσεων εκδήλωσης αναγκών 
προμήθειας ειδών από τις επί μέρους διοικητικές ενότη¬ 
τες του Σ.Π. 

3. Τήρηση των διαδικασιών για την έγκριση της σκοπι¬ 
μότητας κάθε προμήθειας και των διαδικασιών για την κα- 

τακύρωση των προς προμήθεια ειδών σε συγκεκριμένους 
προμηθευτές (διακηρύξεις, λήψη προσφορών, αξιολόγη¬ 
ση προσφορών παραγγελίες ειδών κ.λπ). 

4. Παρακολούθηση της εκτέλεσης κάθε παραγγελίας 
μέχρι και της παραλαβής των παραγγελθέντων ειδών. 

5. Φροντίδα για την σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό του Σ.Π. που συστήνονται για την κα¬ 
τάρτιση προδιαγραφών, τη διενέργεια διαγωνισμών, τη 
λήψη και αξιολόγηση προσφορών, την παραλαβή των πα- 
ραγγελόμενων ειδών (ποσοτική / ποιοτική / εν λειτουργία 
παραλαβή / οριστική παραλαβή). 

6. Ετοιμασία περιοδικών απολογισμών προγραμμάτων 
προμηθειών ή απολογισμών κατά περίπτωση προμηθειών. 

7. Φροντίδα για την τήρηση των διαδικασιών χαρακτη¬ 
ρισμού υλικών / εξοπλισμού ως αχρήστων ή υλικών που 
πλεονάζουν και τήρηση των διαδικασιών καταστροφής, 
απομάκρυνσης ή εκποίησης των υλικών αυτών. 

8. Διενέργεια ερευνών αγοράς για την τεκμηρίωση της 
διαθεσιμότητας των ειδών που ενδιαφέρουν το Σ. Π. και τη 
λήψη στοιχείων τιμών προμήθειας. 

2.2. Γραφείο τεχνικών μελετών και έργων 

Το γραφείο έχει την ευθύνη της μελέτης και εκτέλεσης 
έργων με αυτεπιστασία ή της επίβλεψης εκτέλεσης έρ¬ 
γων που ανατίθενται σε τρίτους και που αφορούν: 

α) Την κατασκευή, επισκευή, συντήρηση, διακόσμηση και 
εξοπλισμό των κτιρίων και εγκασταστάσεωντου Σ.Π. καθώς 
και γενικά των κτιρίων και εγκαταστάσεων που αναλαμβάνει 
να κατασκευάσει, επισκευάσει ή συντηρήσει το Σ.Π. 

β) Έργα οδοποιίας και λοιπά έργα υποδομής. 

Οι αρμοδιότητες συνοψίζονται ως εξής για τους ακό¬ 
λουθους επί μέρους τομείς: 

2.1. Εκπόνηση μελετών και Εκτέλεση Έργων 

1. Προσδιορισμός των ετησίων και μεσοπρόθεσμων 
στόχων εκτέλεσης νέων τεχνικών έργων στην περιοχή του 
Σ.Π. και εκτέλεσης εργασιών συντήρησης της υφισταμέ- 
νης κοινόχρηστης υποδομής. Προγραμματισμός ετήσιος 
και μεσοπρόθεσμος μελετών και κατασκευών νέων έργων 
και συντηρήσεων που αναλαμβάνει το Τμήμα κα καθορι¬ 
σμός προϋποθέσεων υλοποίησης (χρονοδιάγραμμα, τε¬ 
χνικός εξοπλισμός, ανθρώπινο δυναμικό, πόροι κ.λπ.). 

2. Εισήγηση για την σκοπιμότητα ανάθεσης συγκεκρι¬ 
μένων τεχνικών έργων σε τρίτους εκτός του Σ.Π. (προμε¬ 
λέτες, προκαταρκτικές μελέτες, οριστικές μελέτες, μελέ¬ 
τες εφαρμογής). 

Κατάρτιση προδιαργαφών μελετών και τήρηση των δια¬ 
δικασιών ανάθεσης συγκεκριμένων μελετών σε τρίτους 
(σύνταξη διακηρύξεων, τευχών προδιαγραφών, αξιολό¬ 
γηση εκδηλώσεων ενδιαφέροντος, εισήγηση σχετικών α¬ 
ποφάσεων, σύνταξη συμβάσεων κ.λπ.). 

3. Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα¬ 
σιών παρακολούθησης ελέγχου και παραλαβής των με¬ 
λετών από ποιοτικής και συμβατικής άποψης. 

4. Σύνταξη τεχνικών μελετών είτε για έργα που θα εκτε- 
λεστούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις Υπηρεσίες του Σ.Π. 

5. Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. 

Κατάρτιση προδιαγραφών τεχνικών έργων και τήρηση 
των διαδικασιών ανάθεσης έργων σε τρίτους (δημοπρα- 
τήσεις, αξιολόγηση προσφορών, εισήγηση σχετικών α¬ 
ποφάσεων, σύνταξη συμβάσεων κ.λπ). 

6. Επίβλεψη εκτέλεση έργων που εκτελούνται είτε με 
αυτεπιστασία είτε σε τρίτους. Τήρηση των διαδικασιών 
παρακολούθησης και ελέγχου εκτέλεσης και παραλαβής 
τεχνικών έργων και ποιοτικής, ποσοτικής άποψης και 
συμβατικής άποψης. 

7. Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τενχικών έργων. 


8. Σύνταξη τεχνικών προδιαγραφών για την προμήθεια 
μηχανημάτων, τεχνικού εξοπλισμού ή υλικών για τις ανά¬ 
γκες του Σ.Π, 

9. Παρακολούθηση της πορείας εξέλιξης των προγραμ¬ 
μάτων και σχετική ενημέρωση του Τμήματος. 

10. Παρακολούθηση των προγραμμάτων χρήσης / αξιο- 
ποποίησης και την κατανομής των τεχνικών μέσω ν και του 
ανθρώπινου δυναμικού του Τμήματος. Εισήγηση για τη 
λήψη αποφάσεων που στοχεύουν στη βελτίωση της αξιο¬ 
ποίησης και της απόδοσης των διατιθέμενων τεχνικών μέ¬ 
σων και προσωπικού. 

2.3, Γ ραφείο Πολεοδομίας 

Οι αρμοδιότητες συνοψίζονται ως εξής στους ακολού¬ 
θους επιμέρους τομείς: 

2.3.1. Πολεοδομικός σχεδιασμός 

1. Συγκέντρωση στοιχείων, επί τόπου διερεύνηση και 
καταγραφή αδυναμιών του δομημένου χώρου στην εδα¬ 
φική περιφέρεια, που έχουν σχέση με τα θέματα: 

α) Ρυθμιστικού / πολεοδομικού / ρυμοτομικού σχεδια- 
σμού. 

β) Οικιστικού σχεδιασμού. 

γ) Κυκλοφοριακού και συγκοινωνιακού σχεδιασμού. 

δ) Αρχοτεκτονικής μορφής χτισμάτων. 

2. Τεκμηρίωση των προηγουμένων αδυναμιών, τήρηση 
σχετικού αρχείου. 

3. Επεξεργασία των στοιχείων που συγκεντρώνονται / 
καταγράφονται στα πλαίσια των αρμοδιοτήτων του γρα¬ 
φείου, σχεδιασμός και εισήγηση προγραμμάτων επεμβά¬ 
σεων του Σ.Π. για τη βελτίωση της κατάστασης όσον α¬ 
φορά πολεοδομικά, ρυμοτομιμά οικιστικά, κυκλοφοριακά 
και συγκοινωνιακά θέματα. 

4. Στα πλαίσια των προηγούμενων προγραμμάτων, εκ¬ 
πόνηση μελετών που αφορούν: 

α) την πολεοδομική και οικιστική ανάπτυξη της εδαφι¬ 
κής περιφέρειας με την τροποποίηση επέκταση του αντί¬ 
στοιχου σχεδίου. 

β) την αρχιτεκτονική μορφή και ανάδειξη κτιρίων ή μνη¬ 
μείων. 

γ) την κυκλοφορία και στάθμευση των οχημάτων. 

5. Εισήγηση ανάθεσης σε τρίτους και επίβλεψη εκπόνη¬ 
σης αναλογών μελετών που εκπονούνται από τρίτους. 

6. Συνεργασίες με αντιστοίχου αντικειμένου Νομαρχια¬ 
κές ή Κεντρικές Υπηρεσίες κα φορείς για την από κοινού 
ρύθμιση θεμάτων πολεοδομικού, κυκλοφοριακού και συ¬ 
γκοινωνιακού σχεδιασμού που απασχολούν την εδαφική 
περιφέρεια και την ανάπτυξη αντίστοιχων κοινών προ¬ 
γραμμάτων. 

7. Εισήγηση αποφάσεων, ρυθμίσεων και προγραμμάτων 
εφαρμογής, με βάση τα συμπεράσματα και αποτελέσμα¬ 
τα των σχετικών μελετών για τη βελτίωση των πολεοδομι- 
κών, ρυμοτομικών οικιστικών, κυκλοφοριακών και συγκοι¬ 
νωνιακών προβλημάτων της εδαφικής περιφέρειας. 

2.3.2. Πολεοδομικές/Τοπογραφικές Εφαρμογές 

1. Εκτέλεση εργασιών για την εφαρμογή του σχεδίου 
πόλης ή των εντός σχεδίου αδειών επί του εδαφίου (κα¬ 
θορισμός οικοδομικών γραμμών, σύνταξη και έλεγχος το- 
πογραφικών διαγραμμάτων κ.λπ.). 

2. Τήρηση των σχετικών διαδικασιών κατάρτιση και έκ¬ 
δοση πράξεων αναλογισμού, προσκυρώσεις και τακτο¬ 
ποιήσεις οικοπέδων. 

3. Εκτέλεση τοπογραφικών εργασιών για τις ανάγκες 
του Τμήματος Τεχνικών Υπηρεσιών. 

4. Εκτέλεση ή επίβλεψη τοπογραφικών εργασιών που α¬ 
νατίθενται σε τρίτους. 

5. Συνεχής ενημέρωση των τοπογραφικών διαγραμμά¬ 
των της εδαφικής περιφέρειας. 

6. Εκτέλεση ή επίβλεψη τοπογραφικών εργασιών για τη 
σύνταξη κτηματολογίου της εδαφικής περιφέρειας. 

7. Τήρηση αρχείου πολεοδομικών σχεδίων και κτηματο¬ 
λογίου. 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 

α) Προϊστάμενος Διευθύνσεως 

Προΐσταται των Τμημάτων και γραφείων που υπάγονται 
στην αρμοδιότητα του. 

Παρακολουθεί εποπτεύει και ελέγχει την παρουσία, την 
πειθαρχία, την υπηρεσιακή επίδοση όλων των υπαλλήλων 
της Διεύθυνσής του, την τήρηση των νόμων, διαταγμάτων, 
αποφάσεων κ.λπ, που αφορούν στο Σ.Π. και τους καθοδη¬ 
γεί κατά την εκτέλεση των υπηρεσιακών τους καθηκόντων. 

Κατανέμει την εργασία στους υπαλλήλους της Διεύ¬ 
θυνσης ανάλογα με τις συνολικές ανάγκες των τμημάτων 
και με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά τη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείων που υπάγονται στη Διεύθυνση και 
δίνει τις αναγκαίες οδηγίες στους προϊσταμένους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

Θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα τμήματα και γραφεία 
της διεύθυνσης για έγκριση και υπογραφή από τον Πρόε¬ 
δρο ή το νόμιμο αναπληρωτή του καθιστάμενος έτσι συ- 
νυπεύθυνος για τη νομιμότητα της ενέργειας. 

Θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρό¬ 
εδρο, υπογράφοντας τις σχετικές εισηγήσεις. 

Προΐσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Σ. Π. και αναπτύσσει τις απόψεις του πάνω στα διάφορα υ¬ 
πηρεσιακά θέματα. Συντάσσει τις ετήσιες εκθέσεις αξιο¬ 
λόγησης για τους υπαγόμενους σ’ αυτόν Προϊσταμένους 
Τμημάτων και διατυπώνει τη γνώμη του σε δεύτερο βαθ¬ 
μό στις υπηρεσιακές εκθέσεις των υπολοίπων οι οποίες 
συντάσσονται από τους προϊσταμένους των υπηρεσια¬ 
κών μονάδων. 

Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διευθύνσεως διαφορών. 

β) Προϊστάμενοι Τμημάτων 

Είναι υπεύθυνοι για την ακριβή τήρηση, εφαρμογή και ε¬ 
κτέλεση των αρμοδιοτήτων και καθηκόντων που ανατίθε¬ 
νται στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγήσεις οδηγίες για την εκτέ¬ 
λεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητάς τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 
για την πορεία των εργασιών του Τμήματος καθώς και 
των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 


ενέργειας και την ακρίβεια των αναφερομένων σ' αυτά 
πραγματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασίατου προσωπικού που υπηρετεί 
στην Υπηρεσία τους. 

γ) Λοιπό Προσωπικό 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι υ¬ 
πάλληλοι ανεξάρτητα από την εργασιακή τους σχέση ε¬ 
κτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λπ. 
είναι υπεύθυνοι για κάθε αδικαιολόγητη απώλεια, φθορά 
ή καταστροφή κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχεί¬ 
ων που προκύπτουν από τα τηρούμενα στην Υπηρεσία, βι¬ 
βλία φακέλλους και άλλα παραστατικά. 

Αναφέρουν στον Προϊστάμενό τους γραπτά ή προφορι¬ 
κά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Κανονισμοί λειτουργίες των Υπηρεσιών του Σ.Π. 

Οι θέσεις εργασίας κάθε διοικητικής ενότητας με τις α¬ 
νάλογες περιγραφές εργασίας, η εσωτερική κατανομή α¬ 
ντικειμένων και η ανάθεση αρμοδιοτήτων στο προσωπικό 
του Σ.Π.. καθώς και σε οποιαδήποτε άλλη εσωτερική δια¬ 
δικασία διοίκησης ή λειτουργίας του Σ.Π. ορίζονται με α¬ 
πόφαση του Προέδρου του Σ.Π. 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Σ.Π. 


Διάκριση προσωπικού: 

Οι κατηγορίες και οι κλάδοι του προσωπικού που θα 
στελεχώσει το Σ.Π. προβλέπονται στα 37α και Π.Δ. 22/90 
και είναι: 


Θέσεις Διοικητικού Προσωπικού: 
Κατηγορία ΠΕ: 

ΠΕΙ Διοικητικός 
Κατηγορία ΤΕ: 

ΤΕ17 Διοικητικός - Λογιστικός 
Κατηγορία ΔΕ: 

ΔΕΙ Διοικητικός 
ΔΕ 15 Εισπρακτόρων 
ΔΕ38 Προσωπικού Η/Υ 
Κατηγορία ΥΕ: 

ΥΕ1 Κλητήρων - Θυρωρών 
Γ ενικών Καθηκόντων 
ΥΕ16 Καθαριστριών 
Θέσεις Τεχνικού Προσωπικού : 
Κατηγορία ΠΕ: 

ΠΕ3 Πολιτικών Μηχανικών 
ΠΕ4 Αρχιτέκτονα 
ΠΕ6 Τοπογράφων Μηχανικών 
Κατηγορία ΤΕ: 

ΤΕ3 Πολιτικών Μηχανικών 
Κατηγορία ΔΕ: 

ΔΕ5 Δομικών έργων 
ΔΕ6 Σχεδιαστών 
ΔΕ29 Οδηγών αυτοκινήτων & 
χειριστών μηχανημάτων 


(1 θέση) 

(1 θέση) 

(1 θέση) 
(1 θέση) 
(1 θέση) 


(1 θέση) 
(1 θέση) 


(1 θέση) 
(1 θέση) 
(1 θέση) 


(1 θέση) 


(1 θέση) 

(1 θέση) 

(2 θέσεις) 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμόςτων υπαλλήλωντων κλάδων Πα¬ 
νεπιστημιακής, τεχνολογικής και δευτεροβάθμιας Εκπαί¬ 
δευσης ορίζεται ο βαθμός Δ και καταληκτικός ο βαθμός 
Α. 

2. Εισαγωγικός βαθμός των υπαλλήλων των κλάδων Υ¬ 
ποχρεωτικής Εκπαίδευσης ορίζεται ο βαθμός Ε και κατα¬ 
ληκτικός βαθμός ο βαθμός Β. 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Σ.Π. οι 
προϊστάμενοι επιλέγονται ως εξής: 

*Στη Διεύθυνση του Σ.Π. προΐσταται μόνιμος υπάλλη¬ 
λος του κλάδου ΠΕ. 

* Στο Τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος κλάδου ΠΕΙ, σε περίπτω¬ 
ση έλλειψης αυτού υπάλληλος του κλάδου ΤΕ7 Διοικητι¬ 
κού - Λογιστικού και σε περίπτωση έλλειψης αυτού του 
κλάδου ΔΕΙ Διοικητικού. 

*Στο Τμήμα Τεχνικών Υπηρεσιών προΐσταται μόνιμος υ¬ 
πάλληλος των κλάδων ΠΕ3 ή ΠΕ4 ή ΠΕ6. Σε περίπτωση 
έλλειψης υπαλλήλων των κλάδων ΠΕ, προΐστανται υπάλ¬ 
ληλοι των κλάδων ΤΕ. 

Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντί¬ 
στοιχου επιπέδου. 

Τον Προϊστάμενο Τμήματος που απουσιάζει ή κωλύεται 
αναπληρώνει στα καθήκοντά του ο ανώτερος και βαθμό 
υπάλληλος που υπηρετεί στην ίδια οργανωτική μονάδα 
και εφόσον ο κλάδος στον οποίο ανήκει προορίζεται για 
κατάληψη θέσεων προϊσταμένων. Αν υπηρετούν περισ¬ 
σότεροι υπάλληλοι με τον ίδιο βαθμό, αυτός που ορίζεται 
από τον Πρόεδρο του Σ.Π. 

Τον Προϊστάμενο Διεύθυνσης που απουσιάζει ή κωλύε¬ 
ται αναπληρώνει στα καθήκοντά του ο προϊστάμενος Τ μή¬ 
ματος κατά τη σειρά που τα τμήματα αναφέρονται στον 
Ο.Ε.Υ. 

Ακροτελεύτιο Άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Σ.Π. της 1ης Ε¬ 
δαφικής Περιφέρειας Ν. Βοιωτίας η οποία ανέρχεται στο 
ποσό των 55.000.000 δρχ. περίπου και θα καλύπτεται με 
εγγραφή ανάλογης πίστωσης στον προϋπολογισμό του 
Σ.Π. και στον Κ.Α. 05-111-1. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Λιβαδειά, 15 Ιουλίου 1996 
Με εντολή Γεν. Γραμ. Περιφ. 

Ο Αναπληρωτής Περιφ Δ/ντή 
ΙΩΑΝΝΗΣ ΚΟΥΛΟΥΡΙΩΤΗΣ 
-♦- 

Αοιθ. 12056 (4) 

Σύσταση στο Δήμο Λεχαινών Ν. Ηλείας Νομικού Προσώ¬ 
που με την επωνυμία Πνευματικό & Πολιτιστικό Κέντρο 
Δήμου Λεχαινών. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ Δ/ΝΤΗ Ν. ΗΛΕΙΑΣ 

Έχοντας υπόψη: 

1. Τις διατάξεις του άρθρου 203 του Δημοτικού Κοινοτι¬ 
κού Κώδικα (Π.Δ. 410/95). 

2. Την αριθ. 40/1996 απόφαση του Δημοτικού Συμβου¬ 
λίου Λεχαινών περί συστάσεως στον ίδιο Δήμο Νομικού 
Προσώπου με την επωνυμία Πνευματικό & Πολιτιστικό 
Κέντρο Δήμου Λεχαινών, αποφασίζουμε: 

1. Συστήνουμε στο Δήμο Λεχαινών Νομικό Πρόσωπο 
Δημοσίου Δικαίου με την επωνυμία Πνευματικό & Πολιτι¬ 
στικό Κέντρο Δήμου Λεχαινών. 


2. Σκοπός του ως άνω νομικού Προσώπου είναι η ανά¬ 
πτυξη κάθε μορφής Πνευματικής και Πολιτιστικής δρα¬ 
στηριότητας στο Δήμο και στη γύρω περιοχή με πλαίσιο 
τις δημοκρατικές και Πολιτιστικές αξίες, αξιοποιώντας 
κατά κύριο λόγο το δυναμικό της νεολαίας. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου, το ύψος της οποί¬ 
ας δεν θα είναι μικρότερο των 300.000 δρχ. 

β) Κρατικές επιχορηγήσεις, δωρεές, επιχορηγήσεις, 
κληρονομομιές κ.λπ. 

γ) Έσοδα από εκδηλώσεις, εκδόσεις καθώς και πρόσο¬ 
δοι της περιουσίας που τυχόν θα αποκτήσει μελλοντικά. 

4. Το Νομικό πρόσωπο εκπροσωπείται ενώπιον των Δι¬ 
καστηρίων και πάσης αρχής από τον Πρόεδρο του Δ.Σ. 
και σε περίπτωση που αυτός απουσιάζει ή κωλύεται από 
τον αντιπρόεδρο και κωλυομένου και αυτού από μέλος 
του Δ.Σ που ορίζεται από τον Πρόεδρο. 

5. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου, το ύψος 
της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 28 Ιουνίου 1996 
Με εντολή Γ εν. Γ ραμ. Περιφ. 

Ο Αναπληρωτής Περ/κού Δ/ντή 
ΗΛΙΑΣ ΠΑΠΑΓΕΩΡΓΙΟΥ 
-Φ- 

Α ριθ. ΚΗ/2930 (5) 

Παραχώρηση κοινόχρηστης έκτασης στο Δήμο Άρ¬ 
γους Ορεστικού Ν. Καστοριάς για την δημιουργία 
σφαγείου. 

Η Δ/ΝΤΡΙΑ ΕΣΩΤΕΡΙΚΩΝ Π.Δ. Ν. ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 123 παρ. 10 του Αγροτικού 
Κώδικα, όπως αυτές τροποποιήθηκαν με τις διατάξεις της 
παρ. 6 του Ν. 994/79, με τις οποίες παρέχεται η δυνατό¬ 
τητα παραχώρησης κοινοχρήστων ή διαθεσίμων εκτάσε¬ 
ων προς το Δημόσιο, δωρεά, και κατά πλήρη νομή και κυ¬ 
ριότητα για την εκπλήρωση κοινωφελών σκοπών. 

2. Τις διατάξεις του Ν.Δ. 532/70 σε συνδυασμό με αυτές 
709/70 και 192/72 Β. Δ/των «περί συμπληρώσεως των δια¬ 
τάξεων περί διοικητικής αποκεντρώσεως κ.λπ.» 

3. Τις διατάξεις του άρθρου 4του Ν. 2240/34 καθώς και 
αυτές του άρθρου 3 του Ν. 2218/94 για την Νομαρχιακή 
Αυτ/ση και την Δημόσια περιουσία. 

4. Το από 6.3.1996 αίτημα του Δήμου Άργους Ορεστι- 
κού, σχετικά με την κατά κυριότητα παραχώρηση τμήμα¬ 
τος 15.000 τ.μ. από το αριθμ. 4888 κοινόχρηστο τεμάχιο 
αγρ/τος Άργους Ορεστικού για την κατασκευή σφαγείων. 

5. Τα κτηματολογικά στοιχεία - πίνακες και διαγράμμα¬ 
τα - της αναμορφωθείσας Ο.Δ. έτους 1966, στα οποία το 
πιό πάνω τεμάχιο εμφανίζεται με τον χαρακτηρισμό «χερ- 
σολείβαδο κοινόχρηστο». 

6. Το αριθμ. 239/3.4.1996 έγγραφο του Τμήματος 
Τοπ/κής Καστοριάς, το αριθμ. ΚΗ/793/3.4.1996 έγγραφο 
της Δ/νσης Δασών Καστοριάς, το αριθμ. -808/4.4.1996 
έγγραφο της Δ/νσης Τεχνικών Υπηρεσιών Καστοριάς, το 
αριθμ. 282/5.4.1996 έγγραφο της ΙΖ' Εφορείας Προϊστο¬ 
ρικών και Κλασσικών Αρχαιοτήτων,το αριθμ. 
522/9.4.1996 έγγραφο της 11ης Εφορείας Βυζαντινών 
Αρχαιοτήτων Βέροιας, το αριθμ. ΔΥΠ/1660/16.4.1996 έγ¬ 
γραφο της Δ/νσης Υγείας - Πρόνοιας Καστοριάς, το α- 
ριθμ. Φ. 9.5/2984/96 έγγραφο του Ε.Ο.Τ. Θεσσαλονίκης 
με τα οποία γνωμοδοτούν θετικά για την πιό πάνω παρα¬ 
χώρηση 15.000 τ.μ. από το 4888 κοινόχρηστο τεμάχιο στο 
Δήμο Άργους Ορεστικού για την κατασκευή σφαγείων. 

7. Την θετική εισήγηση του Νομαρχιακού Συμβουλίου, 
αποφασίζουμε: 

Παραχωρούμε κατά πλήρη νομή και κυριότητα έκταση 
15.000 τ.μ. από το αριθμ. 4888 κοινόχρηστο τεμάχιο α- 
γρ/τος Άργους Ορεστικού, στον ομώνυμο Δήμο, χωρίς 
την υποχρέωση καταβολής τιμήματος ή άλλης αποζημίω¬ 
σης χρήσης, για την κατασκευή σφαγείων. 

Η παραχώρηση αυτή γίνεται με τους όρους: 

1. Να χρησιμοποιηθεί η έκταση αποκλειστικά και μόνο 
για τον σκοπό για τον οποίο γίνεται η παραχώρηση. 

2. Να ανεγερθούν οι εγκαταστάσεις στο χρονικό διά¬ 
στημα μιας πενταετίας και όχι πέρα απ’ αυτό. 

3. Να ληφθούν όλα τα μέτρα προστασίας του περιβάλ¬ 
λοντος από τις επιπτώσεις που θα προκόψουν από την κα¬ 
τασκευή και την λειτου ργία των εγκαταστάσεων το υ σφα¬ 
γείου. 

Η απόφαση αυτή έχει θέση οριστικού τίτλου κυριότη¬ 
τας και μεταγράφεται με την φροντίδα των ενδιαφερομέ¬ 
νων μετά την δημοσίευσή της στην εφημερίδα της Κυ- 
βερνήσεως και θα ανακληθεί αν δεν πραγματοποιηθεί ο 
σκοπός της παραχώρησης. 

Η οριοθέτηση και η υπόδειξη της έκτασης θα γίνει από 
το Τμήμα Τοπ/κής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 10 Ιουνίου 1996 
Με εντολή Γενικού Γραμματέα Περιφέρειας 
Η Δ/ντρια Εσωτερικών 
ΧΡΙΣΤΙΝΑ ΧΑΣΟΥ 
-«- 

Αριθ. ΔΙ.ΑΝ:1287 (6) 

Διαπίστωση αριθμού προσωρινών θέσεων συσταθεισών 
στο Ν. Ροδόπης. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥΔ/ΝΤΗ Ν. ΡΟΔΟΠΗΣ 

Έχοντας υπόψη: 

1. Τις διατάξεις του άρθρου 1 παραγρ. 5 της 
ΔΙΠΙΔ/Φ.42/11.440/31.12.1986 (ΦΕΚ 921/31.12.1986 
Τ.Β.') κοινής Υπουργικής Απόφασης «Ρύθμιση θεμάτων 
προσωπικού Ιδιωτικού Δικαίου» που κυρώθηκε με τις δια¬ 
τάξεις του άρθρου 25 του Ν. 1735/31.12.1987 και συ¬ 
μπληρώθηκε με την αριθμ. ΔΙΠΙΔ/Φ.42/63/11056/ 
3 1 . 12 . 1 987 (ΦΕΚ 781 /31.12.1987 Τ. Β') Κοινή Υπο υ ργική α¬ 
πόφαση που κυρώθηκε με τις διατάξεις του άρθρου 78 
του Ν. 1943/91. 


2. Τις διατάξεις του αριθμ. 3/84 Π.Δ (ΦΕΚ3Τ.Α./84) «με¬ 
ταβίβαση αρμοδιοτήτων στους Νομάρχες σε θέματα κα¬ 
τάστασης προσωπικού Ιδ.Δικαίου». 

3. Τις διατάξεις του Ν. 2218/13.6.1994 (ΦΕΚ 90 Τ.Α.) «Ί¬ 
δρυση Νομαρχιακής αυτοδιοίκησης κ.λ.π.» όπως συ¬ 
μπληρώθηκε, τροποποιήθηκε και ανπκαταστάθηκε με την 
Ν. 2240/16.9.1994 και Ν. 2307/95. 

4. Την αριθμ. ΔΙ. ΑΝ. 103/15.1.1996 απόφασή μας, για 
την κατάταξη προσωπικού σε προσωρινή θέση εργάτη με 
σχέση εργασίας Ιδιωτικού Δικαίου αορίστου χρόνου στη 
Δ/νση Αναδασώσεων Ροδόπης. 

5. Την αριθμ. 3420/24.7.1996 βεβαίωση της Υπηρεσίας 
Δημοσιονομικού Ελέγχου του Υπουργείου Γεωργίας, ότι 
υπάρχει πρόβλεψη της δαπάνης για την κατάταξη του υ¬ 
παλλήλου, στον προϋπολογισμό 1996, αποφασίζουμε: 

Διαπιστώνουμε τον αριθμό των προσωρινών θέσεων Ι¬ 
διωτικού Δικαίου αορίστου χρόνου που συστάθηκαν με 
την παραπάνω απόφασή μας για το Νομό Ροδόπης κατά 
ειδικότητα ήτοι: 

Ειδικότητες θέσεις 

Εργάτης 1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 19 Ιουλίου 1996 
Με εντολή Γ εν. Γ ραμ. Περ/ρειας 
Ο Αναπληρωτής Περιφ/κου Δ/ντή 
ΣΑΒΒΑΣ Μ ΕΝΕΣΕΛΙΔΗΣ 
-*- 

Αοιθ.7021 (7) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΚΟΥΣΚΟΥΒΑΤΑ ΜΑΡΙΑ ΤΟΥ ΒΑΙΟΥ. 

Ο ΝΟΜΑΡΧΗΣ ΤΡΙΚΑΛΩΝ 

Με την 7021/8.7.1996 απόφαση του Νομάρχη Τρικάλων 
έχει χορηγηθεί στην ΚΟΥΣΚΟΥΒΑΤΑ ΜΑΡΙΑ ΤΟΥ ΒΑΪΟΥ 
άδεια ασκήσεως επαγγέλματος Κοινωνικού Λειτουργού. 

Τρίκαλα, 8 Ιουλίου 1996 
Με εντολή Νομάρχη 
Ο Διευθυντής 
Θ. ΧΑΤΖΗΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




